kardosdrur/scandi-wiki huggingface dataset:
Bangsbo Ådal

Bangsbo Ådal og omliggende overdrevsområder er et 877 ha stort habitatområde, beliggende umiddelbart sydvest for Frederikshavn og gennemstrømmes af Bangsbo Å.

I vandløbet er fundet Bæklampret (Lampetra planeri). Området består fortrinsvis af heder med stejle skrænter og bøgeskove på morrbund uden kristtorn.

Området er ynglested for adskillige fuglearter, blandt andet  bjergvipstjert, musvåge, grønspætte, stor flagspætte, vendehals, huldue, natugle og kærnebider.

Se også 
Natura 2000-område nr. 8 Åsted Ådal, Bangsbo Ådal og omliggende overdrevsområder
Bøg på mor (uden kristtorn)
Bøg på mor med Kristtorn

Eksterne kilder og henvisninger 
 Natura 2000-område 8: Åsted Ådal, Bangsbo Ådal og omliggende overdrevsområder 

Frederikshavn
Naturområder i Nordjylland
EU-habitatområder i Danmark
Dale i Danmark
Nordisk Genbank Husdyr

Nordisk Genbank Husdyr blev etableret i 1984 som et samarbejdsorgan under Nordisk Ministerråd.

Nordisk Genbank Husdyr er et informations og videnskabscenter, som samarbejder med avls- og organisationer for bevarelse af de gamle husdyrracer, for at skabe en bærekraftig udvikling og forvaltning af husdyrgenetiske ressourcer. 
Nordisk Genbank Husdyr er lokaliseret under "Institutt for husdyr- og akvakulturvitenskap, Universitet for miljø- og biovitenskap" (UMB), Ås, Norge.

Grundlaget for Nordisk Genbank Husdyrs arbejde 
De øgede krav fra samfundet om produktivitet medfører fare for at husdyrracer som ikke holder nutidens standard trues og uddør. I følge "FAOs World Watch List for Domestic Animal Diversity" har en tredjedel af verdens husdyrracer en populationsstørrelse på under 1.000 dyr, og er dermed i fare for helt at forsvinde. I Norden er ca. 60 husdyrracer truet. 

Nordens husdyr udgør ca. 60 % af de nordiske landbrugs indtægter. Med et bæredygtigt og langsigtet avlsarbejde vil man kunne avle sunde friske dyr, undgå udspalting af negative genetiske effekter og fremavle dyr som er modstandsdygtige mod sygdom. Mad fra friske dyr med velfærdsmæssig og etisk forankring i produktionssystemet vil også i fremtiden få betydning for forbrugerne.

Se også 
 Nordisk Genbank for bevaring af plantegenetiske ressourcer

Eksterne henvisninger 
 Nordisk Genbank 
 Foreningen for aktiv genbevarelse 

Husdyravl
Biologi
Økologi
Jordens biologiske miljø
Nordisk Ministerråd
Etableret i 1984
Genbanker
Manater

For møntenheden, se aserbajdsjansk manat.

Manater (Trichechidae) er en familie af store pattedyr som lever i salt- og ferskvand. Manaterne er planteædere, og bruger det meste af deres tid på at græsse. De holder til i lavvandede, sumpagtige kystområder og floder i tropiske og subtropiske strøg rundt om Atlanterhavet, i både fersk- og saltvand.

Trichechus (manater) er den eneste slægt i familien Trichechidæ. Sammen med dygongfamilien udgør manaterne ordenen søkøer (Sirenia). Manaterne adskiller sig fra dygongerne ved at hovedet er mere afrundet og ved at halen er formet som en stor, rund padleåre, mens dygongens hale deler sig i to.

Der findes tre arter manater:

 Vestindisk manat, Trichechus manatus, som findes ved de vestindiske øer i Caribiske hav og langs nordøstkysten af Sydamerika. Floridamanat (Trichechus manatus latirostris) og antil-manat (Trichechus manatus manatus) regnes som underarter af den vestindiske manat.
 Vestafrikansk manat, Trichechus senegalensis, som holder til langs vestkysten af Afrika, fra Senegal til Angola, og i flodsystemer ind i landet.
 Amazonas-manat, Trichechus inunguis, som lever i flodsystemet i Amazonas.

Der er fundet hybrider mellem amazonas-manat og vestindisk manat ved mundingen af Amazonasfloden.

Kilder 

Artiklen er hovedsagelig bygget på Reynolds og Odell, som har mange referencer til primærkilder.

Baggrundsstof 

 Om Floridamanat  Florida Fish and Wildlife Conservation Commission
 Florida Manatee Recovery Plan, Third Revision kan downloades fra denne side hos U.S. Fish and Wildlife Service
 Coastal Zone Management Authority & Institute i Belize 

Søkøer
Konflikten i Østsudan

Konflikten i Østsudan var en borgerkrig i Sudan mellem centralregeringen i Khartoum og etniske minoriteter i de østsudanske provinser. I løbet af 1990’erne udviklede spændinger mellem lokalbefolkningen og regeringen sig til åbne kampe. I midten af 2006, blev der underskrevet en fredsaftale mellem de involverede oprørsgrupper og regeringen, og siden har stridighederne været bilagt.

Årsager 
Det østlige Sudan bebos hovedsageligt af medlemmer af beja og rashaidafolkene, området er fattigt og underudviklet også i forhold til resten af landet, og det plages ofte af tørke og hungersnød. Trods rige forekomster af guld og jernmalm i Jebel al-Bahrbjergene, har udnyttelsen af disse ressourcer ikke forandret levevilkårene for lokalbefolkningen; tværtimod føler mange beja og rashaida, at de bliver marginaliseret og undertrykt af centralregeringen.

Forløb 
I 1957 grundlagde intellektuelle af bejaafstamning organisationen Beja Congress, med Dr. Taha Osman Bileya som leder. Formålet var at arbejde for større autonomi for bejafolket. I 1990’erne indledte Beja Congress som reaktion på en forøget repression egentlige kamphandlinger vendt mod regeringsstyrkerne. Regeringsinstallationer såsom de strategisk vigtige olieledninger, som løber igennem beja-området mod Rødehavet, var ofte mål for oprørsgruppens angreb.

I 2005 indledte oprørsgruppen SPLA i Sydsudan og regeringen fredsforhandlinger, der bragte en ende på krigen mod syd. Fredstraktaten gav de sydlige provinser en højere grad af autonomi og muligheden for selvstændighed blev stillet i udsigt. Det gav de utilfredse befolkningsgrupper i andre egne af landet forhåbninger om at kunne opnå en lignende aftale. Beja Congress gik i forbund med SLA i Darfur og slog sig sammen med rashaida-gruppen Free Lions i Eastern Front. Sudans regering frygtede at konflikten i Østsudan ville eskalere og nå samme omfang som i Darfur og begyndte derfor at arbejde for en fred.

Fred 
I begyndelsen af 2006 blev fredsforhandlingerne mellem Sudans regering og Østsudans oprørere indledt i Asmara, Eritrea, og 26. juni blev der indgået en våbenhvileaftale. . Samtidig blev enedes man om en ny udviklingsplan for hele regionen. ; den omfattede en fond til finansiering af bedre uddannelse, nyt sundhedssystem og bedre adgang til drikkevand i Østsudan. Senere ville man afklare spørgsmål om sikkerhed og fordelingen af magten mellem lokalbefolkningen og centralregeringen. 14. oktober blev fredsaftalen underskrevet. .

I maj 2007 blev Eastern Fronts talsmand Musa Mohammed Ahmed udnævnt som assistent for Sudans præsident Omar al-Bashir, andre fremtrædende medlemmer af oprørsgruppen blev indsat i prominente positioner i centraladministrationen. Eastern Front erklærede 1. juni at de havde påbegyndt demobiliseringen af deres militære styrker.

Se også 
 2. sudanske borgerkrig
 Darfur-konflikten
 Sydsudan

Referencer 
Eksterne link
 Suliman Salih Dirar fra Beja Congress om konflikten 
 www.globalsecurity.org om Beja Congress 
Noter

Sudan
Borgerkrige
Brachyterapi

Brachyterapi er en form for strålebehandling, der typisk anvendes til behandling af kræft. Modsat traditionel strålebehandling, hvor strålingen tilføres kroppen fra en eksternt placeret strålekanon, anvender man i brachyterapi radioaktive kilder, der indføres i selve behandlingsområdet.

Af radioaktive kilder anvendes blandt andet Jod-125 og Iridium-192. Kilderne kan indføres i tumoren på forskellige måder. Man kan for eksempel indoperere selve kilden direkte i tumoren, men man kan også nøjes med at indoperere tynde, nåleformede katetere, hvorigennem en maskine fuldautomastisk kan indføre kilderne, når strålebehandlingen skal sættes i gang.

Som eksempler på kræftformer, der ofte behandles med brachyterapi, kan nævnes livmoderhalskræft og prostatakræft.

Medicinske behandlinger
Medicinsk fysik
Buckethead

Buckethead (født Brian Carroll 13. maj 1969) er en amerikansk guitarist og sangskriver. 

Han er kendt for at bære en hvid maske og en "Kentucky Fried Chicken bucket" (deraf navnet), en "udklædning" som Carroll skabte for at understrege sin musik i stedet for sin person – ifølge ham selv.

Carroll har arbejdet med bl.a. følgende artister: Les Claypool, Tony Williams, Bootsy Collins, Bernie Worrell, Serj Tankian (System of a Down), Guns N' Roses, Saul Williams, Mike Patton, Viggo Mortensen og Bill Laswell på Praxis.

Eksterne envisninger 

Musikere fra USA
Kuching

Kuching er hovedstad i den østmalaysiske stat Sarawak, der ligger i den nordvestlige del af øen Borneo. Kuching er den største by i Sarawak og er med omkring 600.000 indbyggere den fjerdestørste by i Malaysia.

Eksterne links 
 Sarawak Government Official Portal – official website (på engelsk)
 Kuching, Sarawak – official turisme website fra Tourism Malaysia

Byer i Malaysia
Hore

Hore er et nedsættende ord for en prostitueret kvinde. I almindelig tale bruges det som nedsættende ord for en promiskuøs kvinde, med ofte skiftende seksualpartnere.

Etymologisk stammer ordet "hore" (svensk: "hora", hollandsk: "hoer", engelsk: "whore", Tysk: "Hure", gotisk: "hors", Gammelhøjtysk: huora, Middelhøjtysk: huore, urgermansk: "khoron", indoeuropæisk: "*gar") fra en oprindelig indoeuropæisk betydning af "elsker", hvorfra også det latinske ord carus: "kære, elskede" er udviklet.

Sexologi
Ord og vendinger
Landkreis Bad Doberan

Landkreis Bad Doberan var en Landkreis beliggende i delstaten Mecklenburg-Vorpommern i Tyskland, der fandtes fra 1994 til 2011.

Landkreisen lå ud til Østersøen og byen Rostock, og grænseede mod øst til Landkreis Nordvorpommern, til syd mod Landkreis Güstrow og til vest Landkreis Nordwestmecklenburg. Hovedbyen var Bad Doberan. I den sydlige del af området løber floden Warnow. Hovederhvervet i området er turisme i forbindelse med Østersøstrandene.

Historie 
Landkreis Bad Doberan blev dannet 12. Juli 1994 ved en fusion af de tidligere kreise Bad Doberan og Rostock-Land såvel som Amt Schwaan fra den tidligere Kreis Bützow. I årene efter 1994 var der i Landkreis Bad Doberan som i reste af delstaten Mecklenburg-Vorpommern store ændringer i den administrative opdeling.

De første og oprindelige 10 amter blev ved reformen 1. Januar 2005 sammenlagt til 8 amter. Byen Tessin mistede sin amtsfrihed, mens byen Kröpelin opnåede at blive amtsfri. Antallet af kommuner blev formindsket fra 85 til 64.

Ved landkreisreformen i 2011 blev landkreisen sammenlagt med Landkreis Güstrow til den nye Landkreis Rostock.

Byer, amter og kommuner 
indbyggertal er fra 31. december 2006

Amter med tilhørende kommuner og byer

Eksterne henvisninger 

 Website for  Landkreises Bad Doberan

Nedlagte kreise i Mecklenburg-Vorpommern
Geoffroy Lequatre

Geoffroy Lequatre (født 30. juni 1981) er en fransk tidligere professionel cykelrytter.

Eksterne henvisninger 

 

Mandlige cykelryttere fra Frankrig
Samuel Holmén

Samuel Tobias Holmén (født 28. juni 1984 i Annelund) er en svensk tidligere professionel fodboldspiller.

Klubkarriere

Elfsborg 
Holmén blev født i Annelund lige uden for Borås, og begyndte at spille fodbold i Annelunds IF. I 1998 skrev han kontrakt med IF Elfsborg. Efter et par år på diverse ungdomshold blev han forfremmet til førsteholdet og fik sin debut, da han kom ind som indskifter i semifinalen i den svenske Cup i september 2002.

Brøndby 
Den 30. august 2007 skrev han kontrakt med den danske klub Brøndby IF, som han spillede for indtil 2010.

İstanbul Başakşehir 
Holmén skiftede til İstanbul Başakşehir i juli 2010.

Fenerbahçe 
Holmén skiftede i juni 2013 til Fenerbahçe.

Lån til Buraspor og Konyaspor 
I løbet af sin tid i Fenerbahçe blev Holmén udlånt til Buraspor og Konyaspor.

İstanbul Başakşehir retur 
Holmén returnede til İstanbul Başakşehir i juni 2016.

Elfsborg retur 
Holmén returnede til Elfsborg i 2017. 

Holmén gik på pension ved udgangen af 2021-sæsonen.

Landsholdskarriere

Ungdomslandshold 
Holmén har repræsenteret Sverige på flere ungdomsniveauer.

Seniorlandshold 
Holmén debuterede for seniorlandsholdet den 15. november 2006.

Holmén var del af Sveriges trup til EM 2012.

Titler 
IF Elfsborg

 Allsvenskan: 2006
 Svenska cupen: 2003

Brøndby IF
 DBU Pokalen: 2008
Fenerbahçe

 Süper Lig: 2013-14 

Individuelle
 Årets Pokalfighter: 2008

Referencer

Eksterne henvisninger 

Fodboldspillere fra Sverige
Fodboldspillere fra IF Elfsborg
Fodboldspillere fra Brøndby IF
Fodboldspillere fra İstanbul Başakşehir F.K.
Fodboldspillere fra Fenerbahçe SK
Fodboldspillere fra Bursaspor
Fodboldspillere fra Konyaspor
Deltagere ved det europæiske mesterskab i fodbold 2012
Paleocæn

Den geologiske epoke Paleocæn var oprindeligt den ældste del af Eocæn, men blev selvstændig under navnet Pal'eocæn. Det er en sammentrækning af : Palaiós (gammel) og Eocæn; gammel ny Stavemåden 'Palæocæn' er også set på dansk, men bruges ikke mere. Paleocæn varede fra 65,5 til 55,8 millioner år siden. Starten defineres ved et højst 50 cm tykt, mørkt lerlag (i Danmark kaldet 'fiskeleret') der falder sammen med en iridium-anomali. Det stammer fra nedfaldet fra et større asteroidenedslag (Chicxulub) der medvirkede til en masseuddøen,K/Pg-grænsen, der involverede bl.a. ammonitterne, belemnitterne, rudisterne, dinosaurerne, flyveøglerne og mange havkrybdyr. Slutningen på Paleocæn defineres kemostratigrafisk ved en global, negativ δ13C anomali (Carbon Isotope Excursion – CIE)

Paleocæn er en del af perioden Palæogen, der strækker sig fra 65,5 til 23,0 millioner år siden. Selvom Kridttiden var overstået, blev der fortsat aflejret store mængder af kridt i Danien.

Fra at have levet i skyggen af dinosaurerne, opblomstrede pattedyrene i mangfoldige former. Smådyr på størrelse med rotter og katte udviklede sig til større dyr og generalister udviklede sig til specialister. Nicherne efter dinosaurerne skulle besættes, så både fuglene og pattedyrene konkurrerede om at dominere Jorden. Repræsentanter for forskellige pattedyrordener opstod i løbet af Paleocæn. Prodiacon var forløberen til pindsvinene. I slutningen af Paleocæn dukkede vortekykloperne op (Uintatherium alticeps) og de tilhørte en orden af hovdyr før opsplitningen i parrettåede og uparrettåede hovdyr. De største var på størrelse med små næsehorn.

Litteratur 
 Evans, D. et al: The Millennium Atlas of the North Sea, 2003, Millennium Atlas Co., 

Kænozoikum
Geologiske epoker
Antichrist Superstar

Antichrist Superstar er det andet studiealbum fra den amerikanske rockband Marilyn Manson. Det udkom i 1996. Det var det første rigtig "mørke" album, og indeholdte numre som "Irresponsible Hate Anthem", "Dried Up, Tied & Dead To The World" og "Minute of decay".

Track listing 
Album er delt op i tre dele , kaldt "cycles" 

Alle tekster er af Marilyn Manson

Cycle I – The Heirophant 
 Irresponsible Hate Anthem – 4:17 
 The Beautiful People – 3:38
 Dried Up, Tied and Dead to the World – 4:15
 Tourniquet – 4:29

Cycle II – Inauguration of the Worm 
 Little Horn – 2:43
 Cryptorchid – 2:44
 Deformography – 4:31 
 Wormboy – 3:56 
 Mister Superstar – 5:04 
 Angel with the Scabbed Wings – 3:52 
 Kinderfeld – 4:51

Cycle III – Disintegrator Rising 
 Antichrist Superstar – 5:14 
 1996 – 4:01 
 Minute of Decay – 4:44 
 The Reflecting God – 5:36 
 Man That You Fear – 6:10 
 Down in the Park – 5:01 (Japan bonus track)
 På de normale udgaver er numrene 17-98 stilhed på omkring 4 sekunder per nummer, nummer 99 er kendt som Empty Sounds Of Hate

Marilyn Manson-album
Album fra 1996
Nærfeltskommunikation

Nærfeltskommunikation (Near Field Communication, NFC) er en netværksteknologi, der gør, at to enheder kan kommunikere trådløst over kortere afstande. Nærfeltskommunikation forgår ved elektromagnetisk induktion - ikke med radiobølger.

Teknologien kan også benytte radiofrekvens identifikation (RFID).

Anvendelsesområder 
 Lavinebipper - kan anvendes op til 30-80 meter afstand.
 Balise
 Rævejagt (signaljagt) - rævejagter på de lavere kortbølgebånd foregår ved nærfeltskommunikation.
Nærfeltskommunikation anvendes primært til at dele data, parre enheder og udføre transaktioner, f.eks. mobilbetaling (ca. 4-20 cm):
 Google Inc. har lavet en elektronisk pung som kan benytte NFC.
 Trådløse/kontaktfrit elektroniske billetsystemer.
 Trådløse betalingskort:
 Rejsekort - landsdækkende offentlige transportmidler i Danmark.
 Oyster card - offentlige transportmidler i London, Storbritannien.
 Suica - offentlig togtransport i Japan.

Sikkerhed 
Den maksimale afstand, som nærfeltskommunikation virker med, er ganske vist kun nogle få centimeter, men kommunikationen er i sig selv ikke sikker. Eftersom NFC er trådløs, risikerer man aflytning. Derfor bør enheder, der implementerer NFC, f.eks. fremtidige betalingssystemer tilknyttet mobiltelefoner, gennemføre en form for kryptering af de overførte data.

For at opnå maksimal sikkerhed, kræves et samarbejde mellem forskellige parter: producenterne bør f.eks. beskytte NFC-mobiltelefoner gennem krypterings- og autoriseringsproces, brugeren bør anvende kodeord, tastaturlås og et antivirusprogram for at beskytte sin enhed eller mobiltelefon; programudviklere og de, som leverer transaktionstjenester bør anvende antivirusprogrammer og andre sikkerhedsløsninger for at forhindre, at systemet inficeres af spionprogrammer og sabotageprogrammer.

Historie 
Den første telefon med indbygget NFC-understøttelse var Nokia 6131 fra 2007, mens den første smarttelefon med NFC-understøttelse var den Android-baserede Samsung Nexus S fra 2010.

Kilder/referencer

Eksterne henvisninger 
 nfcworld.com: A definitive list of NFC phones

 
Teknologi
Trådløs kommunikation
Crash Test Dummies

Crash Test Dummies er et canadisk musikband, der blev dannet i 1988. Bandet fik sit gennembrud verden over i 1993 med hittet "Mmm Mmm Mmm Mmm" fra albummet God Shuffled His Feet. Gruppen har dog opnået minimal succes siden da. 

Weird Al Yankovics "Headline News" er en parodi på "Mmm Mmm Mmm Mmm".

Diskografi 
1991 The Ghosts that Haunt Me
1993 God Shuffled His Feet
1996 A Worm's Life
1999 Give Yourself a Hand
2001 I Don't Care That You Don't Mind
2002 Jingle All the Way
2003 Puss 'n' Boots
2004 Songs of the Unforgiven
2010 Oooh La La!

Musikgrupper fra Canada
Musikgrupper fra 1988
Nanker Phelge

Nanker Phelge er et pseudonym som blev brugt af The Rolling Stones, for at betegne gruppekompositioner. 

Pseudonymet blev brugt på numre som blev indspillet i perioden 1963 – 1965, noget som indebærer at alle sange er krediteret til Nanker Phelge er skrevet af gruppens oprindelige besætning. 

 Mick Jagger
 Keith Richards
 Brian Jones
 Bill Wyman
 Charlie Watts

Numre krediteret som Nanker Phelge 

 Stoned – (Okt. 1963) (Ian Stewart er også påført)
 «Little by Little» – sammen med Phil Spector og Ian Stewart (The Rolling Stones (England's Newest Hit Makers), 1964)
 Andrew's Blues (Feb. 1964; aldrig udgivet)
 And Mr. Spector And Mr. Pitney Came Too — krediteret sammen med Phil Spector (indspillet Feb. 1964, udgivet uofficielt på Metamorphosis fra Feb. 1975)
 Now I've Got a Witness (The Rolling Stones (England's Newest Hit Makers), Apr. 1964)
 Stewed And Keefed (Brian's Blues) (indspillet Jun. 1964; aldrig udgivet)
 2120 South Michigan Avenue (12 X 5, Aug 1964)
 Empty Heart (Aug. 1964; '12 X 5)
 Play With Fire (Out of Our Heads, Feb. 1965)
 The Under Assistant West Coast Promotion Man (Out of Our Heads, Maj 1965)
 I'm Alright (Out of Our Heads, 1965) ) (Nogle gange krediteret som Phelge/Ellas_McDaniel)
 Aftermath (indspillet i i 1965; aldrig udgivet)
 Off the Hook (The Rolling Stones, Now!, 1965)
 Sad Day (single, 1966)
 Godzi (Aldrig udgivet og ikke tilgængelig på Bootleg, selvom sangen er blevet registeret med BMI)
 We Want The Stones (Faktisk er dette en applaus fra publikummet på 1965 got LIVE if you want it!)

Pseudonymer
The Rolling Stones
Højerup

Højerup ligger på Sydsjælland og er en lille landsby beliggende ved Stevns Klint, i Højerup Sogn i Stevns Kommune. Højerup ligger tæt på Stevns Klint, nord for Rødvig.

Højerup omtales omkring 1370 (Høghethorp). Landsbyen blev udskiftet i 1796. Et rytterskole fra Frederik 4.'s tid blev nedrevet i 1906.

Når man taler om Højerup, er det ofte om Højerup Kirke, Højerup gl. Kirke eller Højeruplund.

På klinten ved Højerup ligger Højerup Fyr også kaldt Stevns Fyr, hvorfra der er en flot udsigt over Stevns klint og Øresund. 
Ved siden af fyret anlagdes i 1970'erne et afskydningsområde for HAWK-raketter, der indgik i raketforsvaret af København. Afskydningsområdet er i dag i privat eje.

I Højerup ligger en del af Margueritruten, som også findes andre steder i Danmark.

Se også
Højerup Borgerforening
Hawk raket-batteriet i Højerup

Kilder
 Trap, J. P. Danmark. Præstø Amt. Bind IV, 5. udg., 1955.

Lokaliteter i Stevns Kommune
Alarmcentral

En alarmcentral (egentlig alarmeringscentral) er et telefoncenter, der modtager opkald på alarmtelefonnumre og reagerer på disse opkald, for at sætte den nødvendige hjælp i værk. Dog anvendes udtrykket også af en række private virksomheder, som udbyder eksempelvis vægterservice, om deres telefoncentre, der modtager både elektronisk overførte alarmer og almindelige telefonopkald fra kunder.

Nogle centraler modtager kun opkald og alarmerer fx brandvæsen, mens andre desuden foretager disponering af brandbiler – dvs. bestemmer, hvilke køretøjer, der skal køre. Det er meget almindeligt, at alarmmodtageren har egen vagtcentral, der varetager kommunikation, registrering og disponering af egne køretøjer.

Idet der er tale om en samfundsmæssig vigtig funktion er den typisk underlagt en offentlig myndighed som et bystyre eller en offentlig virksomhed.

Ligeledes varierer det, hvilken form for hjælp, der udbydes fra den pågældende central. I Sverige formidler de kontakt til både præster og jordemødre

Se også 
 Alarmcentralerne i Danmark

Eksterne henvisninger 

 Københavns Brandvæsen: Alarmcentral 
 SOS Alarm Sverige AB

Telefoni
Beredskabstjenester
Nødkommunikation
Førstehjælp
Rob Bourdon

Robert Gregory Bourdon (født 20. januar 1979) er trommeslager i nü-metalbandet Linkin Park, hvori han er det yngste medlem. Han er født i Calabasas i Californien. I en alder af 10 år, gik han til en Aerosmith koncert med sin mor, der kendte trommeslageren i bandet, Joey Kramer, og blev dermed inspireret til selv at spille trommer. Ligesom et andet Linkin Park medlem, Brad Delson, er Rob jøde.

Eksterne henvisninger 

 

Musikere fra USA
Linkin Park
Trommeslagere fra USA
Personer fra Californien
Jøder fra USA
Brad Delson

Bradford Phillip Delson (også kendt som "Big Bad Brad") (født 1. december 1977, Los Angeles) er 1. guitarist i nü-metalbandet Linkin Park.
Brad Delson mødte Mike Shinoda og Rob Bourdon i 1996, da de gik på high school. Efter deres eksamen, dannede de sammen med Joe Hahn, Dave Farrell og Mark Wakefield rapcorebandet Xero, som senere blev til Linkin Park.

Eksterne henvisninger 

 

Musikere fra USA
Linkin Park
Joe Hahn

Joseph Hahn (født 15. marts 1977 i Dallas, Texas), også kendt som Mr. Hahn, er DJ i det alternative rockband Linkin Park.

Eksterne henvisninger 

 

Linkin Park
Dj's fra USA
Personer fra Dallas
Bob Bryar

Robert Nathaniel Cory Bryar, også kendt som Bob Bryar (født 31. december 1979 i Chicago, Illinois) er en tidligere amerikansk trommeslager for bandet My Chemical Romance.

Det blev afsløret, at han forlod bandet den 3. marts 2010 af guitaristen Frank Iero på bandets hjemmeside. Før han blev trommeslager for MCR, var han lydtekniker for bandet The Used.

Musikere fra USA
Personer fra Chicago
Ray Toro

Ray Toro (født 15. juli 1977) spiller guitar for My Chemical Romance. Hans musikalske indflydelse som barn var hard rock bandet AC/DC. Af guitarer bruger han Gibson Les Paul, som han har en samling på omkring 35 af. Han kommer fra New Jersey.

Diskografi

The Rodneys 
Soccertown U.S.A. (Sellout Soon Records) – 1997

My Chemical Romance 

 I Brought You My Bullets, You Brought Me Your Love (2002)
 Three Cheers for Sweet Revenge (2004)
 The Black Parade (2006)
 Danger Days: The True Lives of the Fabulous Killjoys (2010)

Reggie and the Full Effect 
 No Country for Old Musicians (2013)

Solosange 
 "Isn't That Something" (2013)
 "For the Lost and Brave" (2015)

Soloalbums 
 Remember the Laughter (2016)

Remix 

 "I think you're really cool" (by Guardin, 2021)

Referencer

Eksterne henvisninger 
 

Musikere fra USA